— Зыходзячы з гэтага дакумента, наша акадэмія працуе з дзецьмі, якія ў школе з’яўляюцца лідарамі. На працягу некалькіх гадоў у нас існавала школа маладога лідара, а зараз рэалізоўваецца праект “Лесвіца поспеху”. Сёлета праект падарыў 30 школьнікам магчымасць развіць свой творчы патэнцыял, праявіць лідарскія якасці. Усе навучэнцы праходзілі тэсціраванне на выяўленне лідарскіх, кіраўніцкіх якасцей, а таксама ўдзельнічалі ва ўсялякіх трэнінгах, майстар-класах, якія праводзілі прадстаўнікі прафесарска-выкладчыцкага складу акадэміі. Развіццё асобаснай самаактуалізацыі, камунікатыўнай кампетэнтнасці — вось тое нямногае, чаму вучыліся маладыя лідары, перспектыўны кадравы рэзерв. Наша акадэмія рыхтуе кіраўнікоў са школы. Хачу адзначыць, што ўсе навучэнцы на высокім узроўні праявілі каштоўнасныя арыентацыі. Найбольш увагі маладыя людзі ўдзялялі ўменням рабіць кар’еру, наладжваць кантакт з аднагодкамі, а таксама з настаўнікамі і тымі людзьмі, якія кіруюць. Удзельнікі “Лесвіцы поспеху” адначылі, што моладзь нават ад настаўнікаў патрабуе іншых метадаў у падыходзе да камунікацыі. Дзеці больш адукаваныя, валодаюць багатай інфармацыяй у дачыненні да таго ці іншага матэрыялу, які задаецца ў школе. І такіх жа адносін да вучобы, багатых ведаў патрабуюць і ад настаўнікаў. Навучэнцы хочуць, каб педагог даваў ім інфармацыю не толькі з падручніка, а прадстаўляў яе пашырана.